rejauldu/bengali-wikipedia huggingface dataset:
জাভিদ হাসান বেগ (জন্ম ১৯৬৪) জম্মু ও কাশ্মীরের একজন ভারতীয় রাজনীতিবিদ। তিনি বারামুল্লা জেলার বারামুল্লা বিধানসভা কেন্দ্রের একজন বিধায়ক। তিনি জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে ২০১৪ সালের জম্মু ও কাশ্মীর বিধানসভা নির্বাচনে এবং জম্মু ও কাশ্মীর ন্যাশনাল কনফারেন্সের সদস্য হিসাবে ২০২৪ সালের জম্মু ও কাশ্মীর বিধানসভা নির্বাচনে জয়ী হন।   প্রাথমিক জীবন এবং শিক্ষা  বেগ জম্মু ও কাশ্মীরের বারামুল্লার বাসিন্দা। তিনি মোহাম্মদ হাসান বেগের ছেলে। তার স্ত্রী একজন সরকারি শিক্ষক। তিনি কাশ্মীর বিশ্ববিদ্যালয়, শ্রীনগরের সাথে অধিভুক্ত একটি কলেজে বিএ সম্পন্ন করেন।   কর্মজীবন  বেগ ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে বারামুল্লা বিধানসভা কেন্দ্র থেকে জয়ী হন। তিনি ১৪,৪১৮ ভোট পান এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের হাসান রাহিকে ৭,০১৭ ভোটের ব্যবধানে পরাজিত করেন।"Jammu and Kashmir Assembly election winners list". India Today. 2014-12-23. Retrieved 2024-09-11.  জুলাই ২০১৮ সালে তিনি দলের বিরুদ্ধে বিদ্রোহ করেন কিন্তু পরে সেপ্টেম্বর ২০১৮ সালে তিনি জেকেপিডিপি টিমে পুনরায় যোগদান করেন। তিনি আবার দল ত্যাগ করেন এবং ন্যাশনাল কনফারেন্সে যোগ দেন। বারামুল্লা বিধানসভা থেকে ২০২৪ সালে বিজয়ী হন এবং তার নিকটতম প্রতিদ্বন্দ্বী এবং স্বতন্ত্র প্রার্থী শোয়েব নবী লোনকে ১১,৭৭৩ ভোটের ব্যবধানে পরাজিত করেন।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:বারমুলার ব্যক্তি
মাকসিম ভিয়াচাস্লাভাভিচ গুস্তিক (, ; ১ মে ১৯৮৮ –  ৯ ডিসেম্বর ২০২৩; মাকসিম গুস্তিক নামে সুপরিচিত) একজন বেলারুশীয় পেশাদার ফ্রিস্টাইল স্কিয়ার ছিলেন। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে বেলারুশের প্রতিনিধি হিসেবে প্রতিদ্বন্দ্বিতা করতেন।  গুস্তিক বেলারুশের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মাকসিম ভিয়াচাস্লাভাভিচ গুস্তিক ১৯৮৮ সালের ১লা মে তারিখে বেলারুশের ইয়ারোস্লাভলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গুস্তিক বেলারুশের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি শুধুমাত্র ৯৫.০২ স্কোর করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  অন্যদিকে, তিনি হানা হুস্কোভা এবং স্তানিস্লাউ হ্লাদচেঙ্কার সাথে বেলারুশীয় দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল শুধুমাত্র ২৭৩.৬৭ স্কোর করতে সক্ষম হয়েছিল, যার ফলে প্রথম ধাপ থেকেই তাদের বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৮৮-এ জন্ম বিষয়শ্রেণী:২০২৩-এ মৃত্যু বিষয়শ্রেণী:বেলারুশীয় পুরুষ ফ্রিস্টাইল স্কিয়ার বিষয়শ্রেণী:বেলারুশের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
আইনশাস্ত্রে অভিভাবক (স্ত্রীলিঙ্গ: অভিভাবিকা) বলতে এমন একজন ব্যক্তিকে বোঝায় যার কাছে অযোগ্য বলে বিবেচিত অপর ব্যক্তির ব্যক্তিগত ও সম্পত্তিগত স্বার্থে উপযুক্ত সিদ্ধান্ত নেওয়ার বৈধ অধিকার রয়েছে, আর অভিভাবকের অধীনস্থ ব্যক্তিকে প্রতিপাল্য বলে। যেমন: কোনো প্রতিপাল্যের বাসস্থান, স্বাস্থ্যসেবা কিংবা অর্থ-ব্যবস্থাপনা বিষয়ক সিদ্ধান্ত নেওয়ার জন্য কোনো অভিভাবককে বৈধ অধিকার দেওয়া হয়। প্রতিপাল্য হিসাবে বিবেচিত ব্যক্তিটি কার্যকরভাবে অসমর্থ হলে, অর্থাৎ কোনো কাজ সম্পাদন করতে প্রয়োজনীয় দক্ষতার অভাব থাকলে তখন অভিভাবকত্ব সবচেয়ে যথাযথ হবে।   তথ্যসূত্র    বহিঃসংযোগ   বিষয়শ্রেণী:মানবাধিকার লঙ্ঘন বিষয়শ্রেণী:আইন পেশা
আল-নাইলিন মসজিদ (বা দুই নাইলের মসজিদ ) সুদানের ওমদুরমানে অবস্থিত একটি মসজিদ। এটি নাইল নদীর পশ্চিম তীরে অবস্থিত, যেখানে দুই নাইলের মিলনস্থল রয়েছে। মসজিদটি ১৯৭০-এর দশকে জাফার নিমেইরি শাসনামলে নির্মিত হয় এবং তখন থেকে এটি সুদানের অন্যতম শৈল্পিক ও ধর্মীয় স্থাপত্য নিদর্শন হিসেবে বিবেচিত হয়ে আসছে।   ইতিহাস  এই মসজিদের নকশাটি খার্তুম বিশ্ববিদ্যালয়ের ছাত্র গামার এলদাওলা এলতাহিরের একটি থিসিস প্রকল্প ছিল। মসজিদটি নির্মাণের জন্য সুদানের রাষ্ট্রপতি জাফার নিমেইরি নকশাটি নির্বাচন করেন।  সম্পূর্ণ মসজিদটি ১৯৮৪ সালে নির্মিত হয়।   আরও দেখুন    মসজিদের তালিকা  আফ্রিকার মসজিদসমূহের তালিকা   তথ্যসূত্র   বিষয়শ্রেণী:আফ্রিকার সুন্নি মসজিদ বিষয়শ্রেণী:১৯৭০-এর দশকে সম্পন্ন মসজিদ বিষয়শ্রেণী:সুদানের মসজিদ বিষয়শ্রেণী:২০শ শতাব্দীর আফ্রিকার মসজিদ বিষয়শ্রেণী:উইকিউপাত্তে স্থানাঙ্ক আছে
মেল গিবসন (; জন্ম জানুয়ারি ৩, ১৯৫৬) একজন মার্কিন অভিনেতা, পরিচালক ও প্রযোজক। তার অভিনীত ম্যাড ম্যাক্স সিরিজের ছবি দি রোড ওয়ারিয়র-এর জন্য তিনি সর্বপ্রথম বিশ্বজুড়ে খ্যাতি লাভ করেন। গিবসন পরবর্তীকালে লেথাল উইপন, ব্রেভহার্ট, কন্সপিরেসি থিওরি - ইত্যাদি ছবিতে অভিনয় করেছেন। ২০০৩ খ্রীস্টাব্দে যীশু খ্রীস্টের জীবন নিয়ে তার প্রযোজনায় তৈরি হয় দ্য প্যাশন অফ দ্য ক্রাইস্ট।  গিবসন নিউ ইয়র্কের পিকসকিলে জন্মগ্রহণ করেন। তিনি ১২ বছর বয়সে তার পিতামাতার সাথে অস্ট্রেলিয়ার সিডনিতে চলে যান এবং সেখানে ন্যাশনাল ইনস্টিটিউট অফ ড্রামাটিক আর্টে অভিনয় বিষয়ে পড়াশুনা করেন। ১৯৮০ এর দশকে তিনি স্বাধীন চলচ্চিত্র পরিচালক অ্যাটম ইগোয়ানের সাথে যৌথভাবে আইকন এন্টারটেইনমেন্ট নামে একটি প্রযোজনা কোম্পানি চালু করেন। ১৯৮১ সালে পরিচালক পিটার ওয়াইয়ার তাকে গালিপলি ছবিতে একটি প্রধান ভূমিকায় কাজের সুযোগ দেন। এই ছবিতে অভিনয়ের জন্য তিনি অস্ট্রেলিয়ান ফিল্ম ইনস্টিটিউট থেকে শ্রেষ্ঠ অভিনেতার পুরস্কার লাভ করেন এবং গম্ভীর ও ভিন্নধর্মী অভিনেতা হিসেবে সুনাম অর্জন করেন।  তথ্যসূত্র  বহিঃসংযোগ           Mel Gibson on Biography  Mel Gibson at AllMovie          বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন রোমান ক্যাথলিক বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:অস্ট্রেলিয়ায় মার্কিন অভিবাসী বিষয়শ্রেণী:অস্ট্রেলীয় বংশোদ্ভূত মার্কিনী বিষয়শ্রেণী:নিউ ইয়র্কের অভিনেতা বিষয়শ্রেণী:ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
বুরিয়া () ভারতের হরিয়ানা রাজ্যের যমুনানগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বুরিয়া শহরের জনসংখ্যা হল ৯৮২৯ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বুরিয়া এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
শান্তি ঘোষ (২২ নভেম্বর, ১৯১৬-২৭ মার্চ, ১৯৮৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। শান্তি ঘোষ ও সুনীতি চৌধুরীকে তাদের সহপাঠী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখেই কারাবরণ করেন। তিনি হিজলি বন্দি নিবাসে কিছুদিন বন্দি ছিলেন। পরে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ১৯৬, ৪১১, ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮২।  জন্ম শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।  তথ্যসূত্র  বিষয়শ্রেণী:১৯১৬-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৯-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় জাতীয়তাবাদী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:রাজনীতিতে বাংলাদেশী নারী বিষয়শ্রেণী:ব্রাহ্মণবাড়িয়া জেলার বিপ্লবী বিষয়শ্রেণী:যুগান্তর দল বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:ভারতীয় গুপ্তঘাতক বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধান পরিষদের সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
thumb|right|Spirulina tablets  স্পিরুলিনা নামটি উদ্ধুত হয়েছে ল্যাটিন শব্দ "spira" হতে, যার অর্থ হচ্ছে পাকানো বা সর্পিলাকার।  স্পিরুলিনা' হলো অতি ক্ষুদ্র নীলাভ সবুজ শৈবাল যা সূর্যালোকের মাধ্যমে দেহের প্রয়োজনীয় শক্তি উৎপাদন করে । এটি সাধারণত জলে জন্মায়। সামুদ্রিক শৈবাল নামেই এর বেশি পরিচিতি। বর্তমানে কৃত্রিম জলাধারে এর বাণিজ্যিক উৎপাদন হচ্ছে। এতে রয়েছে প্রচুর পরিমাণে প্রোটিন, ভিটামিন, লৌহ ও একাধিক খণিজ পদার্থ। সাধারণ খাদ্য হিসেবে তো বটেই নানা রোগ নিরাময়ে মুল্যবান ভেষজ হিসেবে দেশে-বিদেশে স্পিরুলিনার প্রচুর চাহিদা রয়েছে।  স্পিরুলিনা একটি শক্তিবর্ধক সম্পূরক খাদ্য। প্রোটিন, ভিটামিন ও মিনারেলস সমৃদ্ধ প্রকৃতির আশ্চর্য খাবার স্পিরুলিনা। স্পিরুলিনার গুণাগুণ অনেক। বিশেষ করে প্রচুর ভিটামিন, লৌহ ও নীলাভ সবুজ রং থাকার কারণে স্পিরুলিনায় রয়েছে নানা ধরনের রোগ প্রতিরোধের উপাদান।  স্বাদ ও পার্শ্ব প্রতিক্রিয়াহীন স্পিরুলিনা নিয়মিত সেবন করলে দৈনন্দিন পুষ্টি চাহিদা পূরণ করে পুষ্টিহীনতা, রক্তশূন্যতা, রাতকানা, ডায়াবেটিস, উচ্চ রক্তচাপ, আলসার, বাত, হেপাটাইটিস ও ক্লান্তি দূর হবে। বিসিএসআইআর-এর বিজ্ঞানীরা ৬০ জন আর্সেনিকোসিস রোগীর উপর স্পিরুলিনা নিয়ে গবেষণা চালান। গবেষণায় দেখা গেছে যে, প্রতিদিন ১০ গ্রাম করে স্পিরুলিনা খাওয়ালে প্রায় ৪ মাস পর রোগী সম্পূর্ণরূপে সুস্থ্য হয়ে উঠে।  ১ টেবিল চামচ বা ৭ গ্রাম শুকনো স্পিরুলিনার উপকারিতা  এর মধ্যে রয়েছেঃ. ★ ২০ ক্যালরি ★  ৪.০২ গ্রাম প্রোটিন ★ ১.৬৭ গ্রাম শর্করা ★০.৫৪ গ্রাম চর্বি ★৮ মিলিগ্রাম ক্যালসিয়াম ★ ২ মিলিগ্রাম লোহা ★১৪ মিলিগ্রাম ম্যাগনেসিয়াম ★৮ মিলিগ্রাম ফসফরাস ★ ৯৫ মিলিগ্রাম পটাশিয়াম ★৭৩ মিলিগ্রাম সোডিয়াম ★ ০.৭ মিলিগ্রাম ভিটামিন সি  আরও আছে  থাইমিন,  নিয়াসিন, রিবোফ্লেভিন, ফোলেট, ভিটামিন বি-৬, এ এবং কে।  স্পিরুলিনার ক্ষয়ক্ষতি  ও কিছু পার্শ্ব প্রতিক্রিয়াও রয়েছে। স্পিরুলিনা হল সুতার মত  ভাসমান ক্ষুদ্র শৈবাল যা ক্ষারীয় পানিতে জন্মে। অনেক শতাব্দি যাবৎ মধ্য আফ্রিকায় এটি খাদ্য হিসেবে ব্যবহার হচ্ছে কারণ এর পুষ্টিগুণ অনেক বেশি। এখন খাদ্য হিসেবে স্পিরুলিনা ব্যাপকভাবে ব্যবহৃত হয়। স্পিরুলিনা গুড়ো, ফ্লেক্স বা ট্যাবলেট আকারেও পাওয়া যায়।  স্পিরুলিনা গুড়ো এবং ফ্লেক্সগুলোকে সাধারণত  জুস এবং স্মুদির সাথে খাওয়া  হয়। স্পিরুলিনা  শরীরে ক্ষতিকর প্রভাব ফেলতে  পারে যদি একে অনিয়ন্ত্রিতভাবে খাওয়া হয়।   বিষয়শ্রেণী:শৈবাল বিষয়শ্রেণী:ব্যাকটেরিয়া ও মানুষ বিষয়শ্রেণী:সম্পূরক পুষ্টি উপাদান
স্পেশাল ওয়ারফেয়ার ডাইভিং অ্যান্ড স্যালভেজ কিংবা সোয়াডস বাংলাদেশ নৌবাহিনীর একটি বিশেষ পরিশাখা।   ইতিহাস ও গঠন  সত্তরের দশকে বংলাদেশ সশস্ত্র বাহিনীতে যুক্তরাষ্ট্রের নেভি সীল ও দক্ষিণ কোরিয়ার স্পেশাল ফোর্সেসের আলোকে একটি বিশেষায়িত ব্রিগেড গঠিত হয়েছিল। এই ব্রিগেড থেকেই অধুনা সোয়াডসের উৎপত্তি ঘটেছে।  উচ্চ পর্যায়ের বিশেষ বাছাই প্রক্রিয়ার মধ্য দিয়ে দেশে ও বিদেশে (শান্তিরক্ষা মিশনে নিয়োজিত) বাংলাদেশ সশস্ত্র বাহিনীর চৌকস সদস্যদের সোয়াডসে অন্তর্ভুক্ত করা হয়ে থাকে। বিশেষ সামরিক অভিযানের জন্য গঠিত সোয়াডসের প্রশিক্ষণ ও ব্যবহার্য অস্ত্রের তালিকা মার্কিন যুক্তরাষ্ট্রের নেভি সীল (ইউনাইটেড স্টেটস নেভি সী, এয়ার অ্যান্ড ল্যান্ড টিমস)-এর আলোকে নির্ধারিত হয়েছে।   কার্যক্রম ও বিশেষত্ব  সোয়াডস এখনও পর্যন্ত আন্তর্জাতিক কোন উল্লেখযোগ্য সামরিক অভিযানে নিয়োজিত হয়নি। যুদ্ধ আক্রান্ত কিছু দেশ যেখানে বাংলাদেশ সশস্ত্র বাহিনী শান্তিরক্ষা মিশনে নিয়োজিত আছে, সেসব দেশে কিছু ক্ষেত্রে ঝটিকা অভিযান, অনুপ্রবেশ ও উদ্ধারকার্যে সোয়াডসকে মোতায়েন করা হয়েছে। সোয়াডস মূলত সন্ত্রাস দমন, চোরাচালান দমন, মাদকবিরোধী, বন্দী উদ্ধার ইত্যাদি অভিযানের জন্য বিশেষায়িত। এছাড়াও গোয়েন্দা তথ্য সংগ্রহে বিশেষ অভিযানের জন্যও সোয়াডস বিশেষায়িত।   প্রশিক্ষণ ও দায়িত্ম   সশস্ত্র বাহিনীর বিভিন্ন শাখা (ভূ, নৌ ও বিমান) থেকে নির্বাচিত হওয়ার পর সোয়াডস সদস্যবৃন্দ উচ্চ মাত্রার শারীরিক, মনস্তাত্ত্বিক ও অস্ত্র প্রশিক্ষণ পেয়ে থাকেন। এই বিশেষ প্রশিক্ষণ প্রক্রিয়া মূলত মার্কিন যুক্তরাষ্ট্র ও দক্ষিণ কোরিয়ার সমপর্যায়ের সামরিক আয়োজনের আলোকে নির্ধারণ করা হয়। প্রশিক্ষকগণ নিজেরা যুক্তরাষ্ট্র, দক্ষিণ কোরিয়া ও তুরস্ক থেকে বিশেষ ভাবে প্রশিক্ষণপ্রাপ্ত। সোয়াডসের প্রশিক্ষণ প্রক্রিয়া ও প্রশিক্ষকগণ কার্যক্ষেত্রে নির্মমতা ও ত্রুটির ব্যাপারে অনমনীয়তা প্রদর্শনের জন্য খ্যাত।  সোয়াডস নিম্নবর্ণিত ক্ষেত্রগুলোতে বিশেষায়িত ও দায়িত্মপ্রাপ্তঃ   চোরাচালান দমন  সন্ত্রাস দমন  মাদক্দ্রব্য দমন  গোপন অনুপ্রবেশ  উদ্ধারকার্য  শত্রু অবস্থান ধ্বংস  ঝটিকা অভিযান  গোয়েন্দা তথ্য সংগ্রহ   অস্ত্র   কোল্ট এম-৪ কার্বাইন  দাইয়ু কে-৪ ৫.৫৬ অ্যাসল্ট রাইফেল  হ্যাকলার অ্যান্ড কচ জি-৪১৬ অ্যাসল্ট রাইফেল  অয়গেন স্টোনার - সুলিভান এম-১৬ অ্যাসল্ট রাইফেল  হ্যাকলার অ্যান্ড কচ এমপি-৫ সাবমেশিন গান  এম-২৪ স্নাইপার রাইফেল  ৯ এমএম সেমি-অটোমেটিক পিস্তল  এমকে-১৯ গ্রেনেড লঞ্চার   তথ্যসূত্র   বিষয়শ্রেণী:বাংলাদেশের সশস্ত্র বাহিনী বিষয়শ্রেণী:বাংলাদেশ নৌবাহিনী বিষয়শ্রেণী:বাংলাদেশের বিশেষ বাহিনী বিষয়শ্রেণী:২০০৯-এ বাংলাদেশে প্রতিষ্ঠিত
ইদুক্কি লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৫৮,৭৩৫ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র ইদুক্কি জেলা ও এর্নাকুলম জেলার পূর্ব দিকে অবস্থিত বিধানসভা কেন্দ্রগুলি নিয়ে গঠিত৷   ইতিহাস  ইদুক্কি লোকসভা কেন্দ্রটিতে ১৯৭৭ খ্রিস্টাব্দে কিছু পরিবর্তনসাধন করে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   মুবাত্তুপ্পি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷  কোটমঙ্গলম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন।  দেবীকুলম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র৷ এটি ইদুক্কি জেলায় অবস্থিত৷ এটি একটি অসংরক্ষিত আসন৷  উড়ুম্বঞ্চোলা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র। এটি ইদুক্কি জেলায় অবস্থিত৷ এটি একটি অসংরক্ষিত আসন৷  তোড়ুপ্পি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র। এটি ইদুক্কি জেলায় অবস্থিত৷ এটি একটি অসংরক্ষিত আসন৷  ইদুক্কি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্র। এটি একটি অসংরক্ষিত আসন। এটি ইদুক্কি জেলায় অবস্থিত৷  পীরুমেড় বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্র। এটি একটি অসংরক্ষিত আসন। এটি ইদুক্কি জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
thumb|200px|মাদ্রিদে ক্লারা ক্যাম্পোয়ামরের প্রতিমূর্তি। ক্লারা ক্যাম্পোয়ামর (জন্ম: ১২ ফেব্রুয়ারি, ১৮৮৮ - মৃত্যু: ৩০ এপ্রিল, ১৯৭২) মাদ্রিদে জন্মগ্রহণকারী বিশিষ্ট স্পেনীয় প্রমিলা রাজনীতিবিদ ও নারীবাদী ছিলেন। মহিলাদের অধিকার সংরক্ষণে সহায়তাকল্পে ১৯৩১ সালে লিখিত সংবিধানে তিনি তার অসামান্য অবদানের জন্য স্মরণীয় হয়ে আছেন।  কর্মজীবী পরিবারের সন্তান তিনি। ১৩ বছর বয়সে ক্যাম্পোয়ামর সীমস্ট্রেস হিসেবে কাজ করেন। মাদ্রিদ বিশ্ববিদ্যালয়ের অধীনে আইন বিদ্যালয়ে অধ্যয়ন করেন। এরপর বিভিন্ন সময়ে সরকারের বিভিন্ন পদে কাজ করেন তিনি। মহিলাদের বিভিন্ন সংগঠনের সাথেও সক্রিয় ছিলেন তিনি।    কর্মজীবন  খণ্ডকালীন কাজ করে পড়াশোনার খরচ চালিয়ে যান। পরীক্ষায় অংশ নিয়ে আইন বিদ্যালয়ে ভর্তি হবার নিশ্চয়তা লাভে সক্ষমতা দেখান। ১৯০৯ সালে স্যান সেবাস্তিয়ানের ডাকঘরে প্রথম সরকারী চাকরি লাভ করেন। এরপর ১৯১৪ সালে টাইপিং শিক্ষক হিসেবে মাদ্রিদে চলে যান। এ সময়েই রাজনৈতিক কর্মকাণ্ডের সাথে নিজেকে সম্পৃক্ত করেন ও স্বাধীন সংবাদপত্রে যোগ দেন তিনি।  ডিগ্রী লাভের পাশাপাশি ক্যাম্পোয়ামর শিক্ষকতা, সংবাদপত্রের সচিব ও সরকারের টাইপিস্ট ইত্যাদি বহু কাজের সাথে জড়িয়ে পড়েন। এছাড়াও তিনি রাজনৈতিক ধারাভাষ্য লিখতে শুরু করেন ও মহিলাদের সংগঠনগুলোয় যোগ দেন। ১৯২৪ সালে ৩৬ বছর বয়সে ডিগ্রী লাভ করে আইন পেশায় যোগ দেন তিনি। মাদ্রিদের বিতর্ক সভা ও বুদ্ধিজীবী সমাজেও নিজেকে তুলে ধরেন ক্যাম্পোয়ামর।   নারীবাদে ভূমিকা  আইন পেশায় মূলতঃ তিনি বৈষম্যের শিকার মহিলা, পিতৃত্বজনিত সমস্যাসহ বৈবাহিক সম্পর্কযুক্ত বিষয়গুলোতে অংশ নিতেন। ঐসকল বিষয়ে তিনি অপ্রতিদ্বন্দ্বী ছিলেন। এরফলে বিভিন্ন পেশাদারী সংগঠন তার দিকে ঝুঁকে পড়ে। ১৯২৮ সালে আন্তর্জাতিক মহিলা আইনজীবী সংগঠন প্রতিষ্ঠায় গুরুত্বপূর্ণ ভূমিকা পালন করেছিলেন তিনি।  ১৯৩১ সালে কনস্টিটিউয়েন্ট আইনসভায় সদস্য হবার জন্যে নির্বাচনে প্রতিদ্বন্দ্বিতা করেন। ঐ সময়ে স্পেনীয় মহিলাদের ভোটাধিকারের অধিকার না থাকা স্বত্ত্বেও তিনিসহ আরও দুইজন মহিলা নির্বাচিত হয়েছিলেন। তার প্রচেষ্টার ফলেই ১৯৩১ সালের সংবিধানে পরিবর্তন আনা হয় ও নারী এবং পুরুষের মধ্যে সমতা বিধান নিশ্চিত করা হয়। পরবর্তীকালে অবশ্য তিনি তার সংসদীয় আসনে পরাজিত হয়েছিলেন। এরপর সংক্ষিপ্তকালের জন্যে সরকারের মন্ত্রীপরিষদে ঠাঁই পেয়েছিলেন।   দেহাবসান  স্পেনীয় গৃহযুদ্ধ চলাকালীন দেশের বাইরে অবস্থান করতে বাধ্য হন। নির্বাসনে থাকাকালে নারীবাদ ও রাজনৈতিক অভিজ্ঞতালব্ধ জ্ঞান লিখতে থাকেন। নির্বাসিত থাকাকালীন সুইজারল্যান্ডের লোজান এলাকায় তার দেহাবসান ঘটে। পরবর্তীতে তার দেহাবশেষ স্যান সেবাস্তিয়ানে সমাহিত করা হয়েছিল।   তথ্যসূত্র   বিষয়শ্রেণী:স্পেনীয় আইনজীবী বিষয়শ্রেণী:১৮৮৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:মাদ্রিদের রাজনীতিবিদ বিষয়শ্রেণী:র‌েডিক্যাল রিপাবলিকান পার্টির রাজনীতিবিদ বিষয়শ্রেণী:দ্বিতীয় স্পেনীয় প্রজাতন্ত্রের কংগ্রেস ডেপুটির সদস্য বিষয়শ্রেণী:রাজনীতিতে স্পেনীয় মহিলা বিষয়শ্রেণী:স্পেনীয় নারীবাদী বিষয়শ্রেণী:স্পেনীয় গৃহযুদ্ধে সুইজারল্যান্ডে নির্বাসিত বিষয়শ্রেণী:স্পেনীয় মহিলা আইনজীবী বিষয়শ্রেণী:স্পেনীয় সাফ্রাজিস্ট বিষয়শ্রেণী:২০শ শতাব্দীর আইনজীবী
379x379px| জগন্নাথের চন্দনা বেশ|থাম্ব 220x220px|নরেন্দ্র তীর্থ ট্যাঙ্ক যেখানে বাহার চন্দনার অনুষ্ঠান হয়|থাম্ব চন্দনযাত্রা একটি হিন্দু উৎসব। এই উৎসবটি বিশেষত জগন্নাথের সঙ্গে যুক্ত। প্রতি বছর পুরীর জগন্নাথ মন্দিরে অক্ষয়তৃতীয়ার দিন এই উৎসব পালিত হয়। এই দিনে রথযাত্রা উৎসবের জন্য রথ নির্মাণ শুরু হয়ে থাকে। সমগ্র উৎসবটি চলে ৪২ দিন ধরে। প্রথম ২১ দিন প্রতিদিন প্রধান দেবতাদের প্রতিনিধিমূর্তি সহ পঞ্চপাণ্ডব নামে পরিচিত পাঁচটি শিবলিঙ্গ সুসজ্জিত করে শোভাযাত্রা সহকারে জগন্নাথ মন্দিরের সিংহদ্বার থেকে নরেন্দ্র তীর্থ জলাধার অবধি নিয়ে যাওয়া হয়। বিভিন্ন ধর্মানুষ্ঠানের পর দেবতাদের একটি সুসজ্জিত রাজকীয় নৌকায় চাপিয়ে সান্ধ্যভ্রমণের জন্য জলাশয়ে ভাসানো হয়। শেষ ২১ দিনের যাবতীয় অনুষ্ঠান অবশ্য মন্দিরের ভিতরেই হয়ে থাকে।  নবদ্বীপে চন্দনযাত্রা পূর্বে বৈশাখী পূর্ণিমায় নবদ্বীপের অধিকাংশ ঠাকুরবাড়িতে অনুষ্ঠিত হয় চন্দন যাত্রা উৎসব। চন্দন মাখিয়ে বিগ্রহ নিয়ে যাওয়া হত গঙ্গার ঘাটে। মনিপুরের অনুমহাপ্রভুর মন্দিরে, বড়ো আখড়ায়, ছোট আখড়ায়, কদমতলা ঘাটে মাধব দাস বাবাজির আশ্রামে এবং বাগচীপাড়ায় মন্টু বাবাজি ও মৌনিবাবার আশ্রামে চন্দন যাত্রা মহাসমারহে হতো। বর্তমানে একমাত্র সমাজবাড়িতে এর প্রচলন আছে। ভক্তদের মতে সমাজবাড়ি তে এর প্রচলন করেন ললিতা সখী।ব্রজলীলা অনুসারে বৈশাখী ত্রয়োদশী থেকে বুদ্ধ-পূর্ণিমা পর্যন্ত তিনদিন ব্যাপী মহাসমারোহে অনুষ্ঠিত হয় চন্দনযাত্রা।নবদ্বীপের ইতিবৃত্ত পৃ. ১৪৩   তথ্যসূত্র   বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব বিষয়শ্রেণী:জগন্নাথ সংস্কৃতির উৎসব বিষয়শ্রেণী:নবদ্বীপ বিষয়শ্রেণী:ভারতের ধর্মীয় উৎসব
ডান|100px হট চকলেট গরম কোকো নামেও পরিচিত শক্ত চকলেট, গলানো চকলেট বা কোকো, উত্তপ্ত দুধ বা পানি এবং চিনির সমন্বয়ে তৈরি এক ধরনের উত্তপ্ত পানীয়। গলানো চকলেট দিয়ে তৈরি এই হট চকলেটকে কখনও কখনও বেভারেজ চকলেট বা পানীয় চকোলেটও বলা হয়। এটি কম মিষ্টি জাতীয় এবং ইহা কম ঘন চকলেট দ্বারা তৈরি করা হয়। প্রথম চকলেটের পানীয় আনুমানিক প্রায় ২,০০০ বছর আগে তৈরি করা হয়েছে বলে মনে করা হয় এবং কোকোয়া হতে তৈরি পানীয় ১৪০০ খ্রিস্টাব্দের দিকে অ্যাজটেক সংস্কৃতির অপরিহার্য অংশ ছিল। এ পানীয় নিউ ওয়ার্ল্ড মেক্সিকো থেকে চালু হওয়ার পর ইউরোপে বেশ জনপ্রিয় হয়ে ওঠে এবং তারপর থেকে এর একাধিক পরিবর্তন ঘটানো হয়েছে। ১৯ শতকে হট চকলেট বিভিন্ন রোগ যেমন যকৃত এবং পেটের রোগের চিকিৎসায় ডাক্তারি কাজের উপাদান হিসাবে ব্যবহৃত হত। খুব পুরু চকোলেট ইতালিতে "ডেনসা" এবং স্পেনে "লা তাজা" নামে পরিবেশিত হয় এবং মার্কিন যুক্তরাষ্ট্রে পাতলা গরম কোকোসহ হট চকোলেট খাওয়া হয় যা একাধিক বিচিত্রতা নিয়ে তৈরি করা হয়। (বাকি অংশ পড়ুন...)
নদীর তীরে মধ্যযুগীয় নগর () ১৮১৫ সালে প্রুশিয়ান স্থপতি/চিত্রশিল্পী কার্ল ফ্রেডরিখ শিনকেলের ক্যানভাসে অঙ্কিত তৈলচিত্র। চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়। চিত্রটি বর্তমানে জার্মানির বার্লিনে অল্টে ন্যাশনালগ্যালারির সংগ্রহে রয়েছে।   পটভূমি  কার্ল ফ্রেডরিখ শিনকেল একজন প্রশিক্ষিত স্থপতি ছিলেন, কিন্তু প্রুশিয়ায় নেপোলিয়নের আধিপত্যের সময় তিনি মঞ্চ সজ্জা ও চিত্রাংকনে হাত দিয়েছিলেন। ১৮১৫ সালে নেপোলিয়নের পরাজয়ের পর তিনি প্রুশিয়ার রাষ্ট্রীয় স্থপতি নিযুক্ত হন এবং বার্লিন নগর কেন্দ্রের বেশিরভাগ পুনর্গঠনের দায়িত্বে ছিলেন। নদীর তীরে মধ্যযুগীয় নগর সেসময়ে অঙ্কন করেছিলেন।   বর্ণনা  নদীর তীরে মধ্যযুগীয় নগর-এ একটি কাল্পনিক জার্মান প্রাকৃতিক দৃশ্য তুলে ধরেছে। চিত্রে আকাশে কালো মেঘের পটভূমিতে রঙধনু, বৃষ্টির পর আলোকোজ্জ্বল দিনের পরিবেশকে নির্দেশ করে। রঙধনু দ্বারা ফ্রেমবন্দি সূর্যালোকিত গথিক স্থাপত্যের ক্যাথেড্রাল, এই চিত্রের দৃষ্টি আকর্ষী ও প্রভাবশালী বৈশিষ্ট্য। নদী তীরের শহরকে ক্যাথেড্রালের পশ্চাতে স্থান দেয়া হয়েছে। ক্যাথেড্রালের দিকে মধ্যযুগীয় পোশাক পরিহিত মানুষের একটি শোভাযাত্রা যাচ্ছে। এই চিত্রের মাধ্যমে শিনকেল, বছরের পর বছর নিপীড়নের পর পুনরুজ্জীবিত প্রুশিয়ায় একটি গুরুত্বপূর্ণ প্রতিষ্ঠান হিসেবে চার্চের মৌলিক অবস্থানকে দৃঢ়ভাবে উপস্থাপন করেছেন।   কৃতিত্ব  এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে শিনকেলের এই চিত্রটিকে উপস্থাপন করা হয়েছিল।100 Meisterwerke, Video, Part 2 Staatliche Museen, Preussischer Kulturbesitz, Nationalgalerie Berlin100 Meisterwerke, Vol. 3, Chapter 1: Nationalgalerie, Berlin (West)   তথ্যসূত্র   বিষয়শ্রেণী:১৮১৫-এর চিত্রকর্ম বিষয়শ্রেণী:কার্ল ফ্রেডরিখ শিনকেলের চিত্রকর্ম বিষয়শ্রেণী:শিল্পকলায় রংধনু বিষয়শ্রেণী:শিল্পকলায় গির্জা